# Lista dels reis d'Espanha

Aqueste article balha la lista dels monarcas espanhòls - es a dire de las Espanhas unificadas dins la nacion contemporanèa dempuèi l'Annada Cruciala. Los predecessors del tròn espanhòl èran :
* Reis d'Aragon e Comtes de Barcelona
* Reis de Castelha e Leon (incluses los reis d'Astúrias puèi reis de Leon e los comtes de Castelha)
* Reis de Navarra

## Abans l'unificacion espanhòla

Se pòt pas parlar de reialme d'Espanha que dempuèi l'annada 1492, dicha Annada cruciala. La numerotacion dels reis d'Espanha repren çaquelà en la perseguissent la dels reis de Castelha, que repreniá e perseguissiá la dels reis de Leon e Galícia, que ela meteissa repreniá e perseguissiá la dels reis d'Astúrias.
Atal, i aguèt per exemple de reis d'Astúrias nomenats Anfós I, Anfós II e Anfós III, puèi de reis de Leon e Galícia nomenats Anfós IV e Anfós V, puèi de reis de Castelha nomenats Anfós VI, Anfós VII e Anfós VIII, puèi un rei de Leon redevengut independent Anfós IX, puèi de reis de Castelha nomenats Anfós X e Anfós XI. Los reis d'Espanha modèrnes Anfós XII e Anfós XIII s'inscrivisson doncas dins una continuitat remontant a Pelagi, primièr rei d'Astúrias a la debuta del sègle VIII. (Per la continuitat d'aquestes reis abans l'unificacion espanhòla, vejatz : Lista dels sobeirans de la corona de Castelha)
Aquesta numerotacion repren doncas pas la dels autres reialmes annexats per Espanha (Aragon, Navarra, etc.) mentre qu'un pretendent carlista aja pretendut de prendre lo nom de Jacme III d'Espanha en comptant abans el Jacme I$^{èr}$ e Jacme II, reis d'Aragon.
La linhada dels reis de Castelha foguèt finalament acampada a la del reialme d'Aragon pel maridatge dels Reis Catolics Isabèl I de Castelha e de Ferrand II d'Aragon (rei-consòrt de Castelha jol nom de Ferrand V). Mentre que lors reialmes demoèssen separats, lor union lor permiguèt de renhar ensemble coma se èra pas qu'un sol territòri. Ferrand conqueriguèt tanben la meitat Sud de Navarra e l'annexèt a Espanha. A sa mòrt, Isabèl daissèt lo reialme de Castelha a lor filha Joana I$^{èra}$. Ferrand exerciguèt la regéncia durant sa menoritat ; alara qu'èra rebutat per la noblesa castelhana e remplaçat pel marit de Joana, Felip de Habsborg, rei-consòrt de Castelha jol nom de Felip I$^{èr}$, Ferrand reprenguèt la regéncia aprèp la mòrt de Felip. Lo filh de Joana, l'Emperaire Carles Quint, succediguèt a sa maire sul tròn de Castelha jol nom de Carles I$^{èr}$, e tanben a son grand-paire Ferrand sus lo d'Aragon quand aqueste moriguèt en 1516 ; a partir d'aquesta data lo tròn foguèt reünificat.

## Habsborg

| Nom | Començament | Final |
| Carles I$^{èr}$ (emperaire jol nom de Carles Quint) | 14 de març de 1516 de Castelha 29 de julhet de 1518 d'Aragon | 16 de genièr de 1556 |
| Felip II | 16 de genièr de 1556 | 13 de setembre de 1598 |
| Felip III | 13 de setembre de 1598 | 31 de març de 1621 |
| Felip IV | 31 de març de 1621 | setembre de 1665 |
| Carles II | 17 de setembre de 1665 | 1 de novembre de 1700 |

## Borbons

| Nom | Començament | Final |
| Felip V | 16 de novembre de 1700 | 14 de genièr de 1724 |
| Loís I$^{èr}$ | 14 de genièr de 1724 | 31 d'agost de 1724 |
| Felip V (restaurat) | 6 de setembre de 1724 | 9 de julhet de 1746 |
| Ferrand VI | 9 de julhet de 1746 | 10 d'agost de 1759 |
| Carles III | 10 d'agost de 1759 | 14 de decembre de 1788 |
| Carles IV | 14 de decembre de 1788 | 19 de març de 1808 |
| Ferrand VII | 19 de març de 1808 | 6 de mai de 1808 |
| Carles IV | 6 de mai de 1808 | 6 de junh de 1808 |

## Bonaparte

| Imatge | Escut | Nom | Començament | Final |
| | | Josèp I$^{èr}$ | 6 de junh de 1808 | 11 de decembre de 1813 |

## Borbons (primièra restauracion)

| Imatge | Escut | Nom | Començament | Final |
| | | Ferrand VII (restaurat) | 11 de decembre de 1813 | 29 de setembre de 1833 |
| | | Isabèl II, maridada a son cosin german Francés de Borbon, al qual acòrda lo títol de rei (Francés I$^{èr}$) | 29 de setembre de 1833 | 30 de setembre de 1868 |

## Savòia

| Imatge | Escut | Nom | Començament | Final |
| | | Amadèu I$^{èr}$ | 2 de genièr de 1871 | 11 de febrièr de 1873 |

## Primièra Republica

(1873-1875) Primièra Republica Espanhòla

## Borbons (segonda restauracion)

| Imatge | Escut | Nom | Començament | Final |
| | | Anfós XII | 29 de decembre de 1874 | 25 de novembre de 1885 |
| | | Anfós XIII | 17 de mai de 1886 | 14 d'abril de 1931 |

## Segonda Republica

(1931-1939) Segonda Republica Espanhòla

## Dictatura de Franco

(1939-1975) Regim de Franco (Reialme oficialament restablit en 1947)

## Borbons (tresena restauracion)

| Imatge | Escut | Nom | Començament | Final |
| | | Joan Carles I d'Espanha (en castelhan , Juan-Carlos Iero) | 22 de novembre de 1975 | 19 de junh de 2014 |
| | | Felip VI d'Espanha (en castelhan , Felipe VI) | 19 de junh de 2014 | uèi |
L'ereitièra del tròn es la princessa Leonor.

## Vejatz tanben

* Dinastia de Habsborg
* Ostal capecian de Borbon en Espanha
| reis visigòts en Ispània sobeirans d'Al Andalós sobeirans de la corona de Castelha reis d'Astúrias reis de Leon comtes de Castelha Reis de Castelha e de Leon reis de Castelha reis de Galícia | reis de Sobrarb reis de Navarra Corona d'Aragon comtes de Barcelona comtes d'Aragon reis d'Aragon reis de Malhòrca reis de Valéncia reis de Sardenha |
| D'Enric IV a la Revolucion Francesa, los reis franceses portèron lo títol de rei de França e de Navarra | Sénhers puèi ducs de Borbon Reis de Navarra Coprinces d'Andòrra Monarcas de França Genealogia dels Borbons | Reis d'Espanha Reis del reialme de las Doas Sicílias Ducs de Parma Grands ducs de Luxemborg Armorial de l'ostal capecian |